Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 330/11/4403	Nitra, 11.11.2013
EEČ : 2-32-296-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.11.2013, spisová značka 2 Pv 330/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 29.04.2011 v čase asi o 22.35 hod., v obci Mojmírovce, viedla pri trojramennej križovatke Mojmírovce - Poľný Kesov - Veľká Dolina v smere od Veľkej Doliny na Mojmírovce rýchlosťou 46,5 až 53,5 km/hod. osobné motorové vozidlo zn. Honda Civic, XXXXX,pričom pri vchádzaní z vedľajšej cesty na hlavnú cestu nerešpektovala dopravnú značku P1 „Dajprednosť vjazde" a nedala prednosť vjazde po hlavnej ceste idúcemu motocyklu zn. Yamaha TDM 900A, XXXXX ktoré rýchlosťou 40 až 45 km/hod., ako vodič viedol XXXXX,čím porušila ustanovenie § 20 odsek 1 zákona č. 8/2009 Z. z. o cestnej premávke, následkom čoho došlo k zrážke medzi osobným motorovým vozidlom zn. Honda Civic, XXXXX a motocyklom zn. Yamaha TDM 900A, XXXXX pričom poškodený XXXXX utrpel zranenia - zlomeninu malého bodcovitého výbežku z lakťovej kosti na malíčkovom obvode zápästia, podvrtnutie pravého zapästného kíbu, podvrtnutie krčnej chrbtice, pomliaždenie a podliatinu v oblasti dolnej brušnej steny a v oblasti lonových kostí, s celkovou dobou liečenia a práceneschopnosti 7-9 týždňov

Uznesením prokurátora Okresnej prokuratúry XXXXX zo dňa 11.11.2013, spisová značka 2 Pv 330/11/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX č.k. 2 Pv 330/11-29 zo d¨ľa 06.02.2012 bolo podľa § 216 odsek 1 Trestného poriadku podmienečne zastavené trestné stíhanie vedené proti obvinenej XXXXX, nar. XXXXX, pre prečin ublíženia na zdraví podľa § 157 odsek 1, odsek 2 písmeno a) Trestného zákona.

Uznesenie nadobudlo právoplatnosť d¨ľa 12.03.2012. Podľa § 216 odsek 2 Trestného poriadku bola obvinenej v rozhodnutí uložená skúšobná doba v trvaní 18 mesiacov, počas ktorej jej nebola uložená osobitná povinnosť. Skúšobná doba obvinenej uplynula d¨ľa 12.09.2013.

	Vzhľadom k tomu, že obvinená v skúšobnej dobe viedla riadny život, z miesta bydliska je kladne hodnotená, súdom ani iným orgánom trestaná nebola a t.č. sa proti nej nevedie trestné stíhanie, rovnako sa nedopustila žiadneho priestupku, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka